10. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 91271/1464 της 25 Αυγ. /7 Σεπτ.  1967 (ΦΕΚ Β΄ 555) Περί καθορισμού καταβλητέας εισφοράς εις το Ταμείον Ασφαλίσεως Εργατών Τύπου Αθηνών, δι΄ εξαγοράν αναγνωριζομένης προϋπηρεσίας Ελλήνων υπηκόων και ομογενών εξ Αιγύπτου, Τουρκίας, Β. Ηπείρου και Ρουμανίας, χρόνου και τρόπου εξοφλήσεως οφειλής κλπ. Έχοντες υπ΄ όψιν: 1.Τας διατάξεις της παρ. 5 του άρθρ. 2 του Ν.Δ. 4577/1966, «περί τροποποιήσεως και συμπληρώσεως της νομοθεσίας, περί Κοινωνικής Ασφαλίσεως και περί ετέρων τινών διατάξεων». 2.Τας διατάξεις των Ν.Δ. 4377/64, 4378/64 και 4581/1966. 3.Γνώμην του Διοικητικού Συμβουλίου του Ταμείου Ασφαλίσεως Εργατών Τύπου Αθηνών, υποβληθείσαν ημίν δια της υπ΄ αριθ. 4614/8.8.67 αναφοράς του Ταμείου, αποφασίζομεν: 1.Η καταβλητέα προς το Ταμείον Ασφαλίσεως Εργατών Τύπου Αθηνών, εισφορά δια την εξαγοράν της εν θέματι αναγνωριζομένης προϋπηρεσίας κατ΄ εφαρμογήν των διατάξεων των Ν.Δ. 4377/64 «περί ειδικών μέτρων προστασίας των εξ Αιγύπτου Ελλήνων υπηκόων και ομογενών», 4378/64, 4581/1966 και του άρθρ. 2 του Ν.Δ. 4577/66, καθορίζεται δι΄ έκαστον μήνα αναγνωριζομένης προϋπηρεσίας ίση προς 12% του 25πλασίου του κατά τον χρόνον υποβολής της αιτήσεως αναγνωρίσεως προϋπηρεσίας προβλεπομένου υπό της Οικείας Συλλογικής Συμβάσεως Εργασίας μεταξύ Ενώσεως Ιδιοκτητών ημερησίων εφημερίδων Αθηνών και Ενώσεως Εργατών Τύπου Αθηνών βασικού ημερομισθίου. 2.Επί προϋπηρεσίας εκφραζομένης εις έτη ή μήνας, λογίζονται, δια την εφαρμογήν της παρούσης, ως πραγματοποιηθείσαι, δι΄ έκαστον μεν έτος 300 ημέραι εργασίας, δι΄ έκαστον δε μήνα 25 ημέραι εργασίας. Επί προϋπηρεσίας εκφραζομένης εις ημέρας εργασίας, λογίζεται δια την εφαρμογήν της παρούσης, ότι 25 ημέραι αποτελούν ένα μήνα εργασίας, 300 δε ημέραι εν έτος εργασίας. 3.Η εξόφλησις της προς το Ταμείον οφειλής, λόγω της κατά τας προηγουμένας παραγράφους εξαγοράς της περί ης η παρούσα προϋπηρεσίας, ενεργείται κατ΄ επιλογήν του οφειλέτου, είτε εφ΄ άπαξ είτε εις ισοπόσους μηνιαίας δόσεις, ο αριθμός των οποίων, οριζόμενος δια της αποφάσεως του Δ.Σ., περί αναγνωρίσεως και εξαγοράς, δεν δύναται να είναι ανώτερος των 120 του ποσού πάντως της μηνιαίας δόσεως μη δυναμένου να είναι μικροτέρου του ποσού των δραχ. 100. 4.Η πρώτη των δόσεων είναι καταβλητέα εντός του μηνός του μεθεπομένου εκείνου, της κοινοποιήσεως εις τον ενδιαφερόμενον της αποφάσεως του Δ.Σ. περί αναγνωρίσεως και εξαγοράς προϋπηρεσίας. 5.Εν περιπτώσει μη εξοφλήσεως δόσεώς τινος εντός του μηνός εις ον ανάγεται αύτη, το ποσόν της μη εμπροθέσμως καταβληθείσης δόσεως επιβαρύνεται δι΄ έκαστον μήνα καθυστερήσεως δια προσθέτου τέλους 3% του ποσού της δόσεως. 6.Εν περιπτώσει καθυστέρήσεως καταβολής δόσεώς τινος πέραν των εξ μηνών απόλλυται η ευχέρεια αναγνωρίσεως του υπολοίπου χρόνου και δεν αναγνωρίζεται ως συντάξιμος ο χρόνος προϋπηρεσίας εις ον αναλογούσιν αι μη καταβληθείσαι δόσεις. 7.Εις περίπτωσιν απονομής συντάξεως προ της ενάρξεως εξοφλήσεως ή προ της ολοσχερούς εξοφλήσεως του οφειλομένου ποσού εξαγοράς αναγνωρισθείσης προϋπηρεσίας, το ποσόν των συντάξεων ων δικαιούται ο συνταξιούχος αναδρομικώς δια το χρονικόν διάστημα μέχρι τέλους του μηνός εντός του οποίου έλαβε χώραν η κοινοποίησις αυτώ της αποφάσεως περί απονομής της συντάξεως, συμψηφίζεται κατά το ισόποσον προς το ποσόν της οφειλής ή το ανεξόφλητον μέρος ταύτης. Εν υπάρξει υπολοίπου οφειλής, μετά τον κατά τα άνω συμψιφισμόν, το υπόλοιπον τούτο εξοφλείται δια ίσων μηνιαίων δόσεων, παρακρατουμένων εκ της συντάξεως, το δε ποσόν εκάστης δόσεως δεν δύναται να υπερβή το 1/4 της καταβαλλομένης μηνιαίας συντάξεως. 8.Από της ενάρξεως ισχύος της παρούσης και ως προς τα δια ταύτης ρυθμιζόμενα θέματα, παύει ισχύουσα η προγενεστέρα υπ΄ αριθ. 108096/Ε1719/ 12.1.66 ημετέρα απόφασις, δια τα εφεξής υποβαλλομένας αιτήσεις, ως και τας υποβληθείσας προγενέστερον τοιαύτας, εφ΄ ων δεν ελήφθη σχετική απόφασις του Δ.Σ. υμών. 9.Η ισχύς της παρούσης άρχεται από της 1ης του μηνός του επομένου της δημοσιεύσεώς της, εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 880.05(α) Σελ. 880,05(β) 467 Ταμείο Ασφαλίσεως Τεχνικών Τύπου Αθηνών(ΤΑΤΤΑ) 39.Ι.δ.10 